วิดีโอเกมปาร์ตีออนไลน์เล่นฟรี ค.ศ. 2021

***แครบเกม*** (อังกฤษ: *Crab Game*) เป็นวิดีโอเกมเล่นฟรี ที่พัฒนาและเผยแพร่โดยนักพัฒนาอินดีชาวนอร์เวย์ ดาเนียล ซูมัน หรือที่รู้จักกันทั่วไปในชื่อดานี เกมนี้ได้รับการเปิดตัวสำหรับไมโครซอฟท์ วินโดวส์ ในสตีม และสำหรับแมคโอเอส กับลินุกซ์ ใน Itch.io เมื่อวันที่ 29 ตุลาคม ค.ศ. 2021 ซึ่งเวอร์ชันแมคโอเอส และลินุกซ์ ได้รับการเผยแพร่ในสตีมเมื่อวันที่ 16 พฤศจิกายน โดยอิงจากซีรีส์เน็ตฟลิกซ์เรื่อง*สควิดเกม เล่นลุ้นตาย* ซึ่งผู้เล่นชิงชัยกันเองในมินิเกมที่หลากหลาย เพื่อเป็นคนสุดท้ายที่ยังมีชีวิตอยู่

รูปแบบการเล่น
-------------

*แครบเกม*เป็นเกมปาร์ตีแบบหลายผู้เล่นในมุมมองบุคคลที่หนึ่ง โดยผู้เล่นชิงชัยในมินิเกมต่าง ๆ ที่อิงจากเกมในวัยเด็ก ผู้เล่นต้องหลีกเลี่ยงการตาย และเป็นคนสุดท้ายที่เหลืออยู่เพื่อรับรางวัลเงินสด อย่างไรก็ตาม เกมจะจบลงถ้าไม่มีใครเหลือ โดยผู้เล่นสามารถโจมตีผู้อื่นด้วยไอเทมต่าง ๆ, ชิงชัยในแผนที่และโหมดเกมต่าง ๆ รวมถึงสื่อสารกันผ่านการแชตแบบใกล้ชิด ซึ่งผู้เล่นสามารถสร้างเซิร์ฟเวอร์ที่มีผู้เล่นได้มากถึง 50 คนหรือเข้าร่วมกับผู้เล่นที่มีอยู่ แม้ว่าในตอนแรกเกมจะนำเสนอมินิเกมที่ได้รับแรงบันดาลใจจากละครเรื่อง*สควิดเกม เล่นลุ้นตาย* เป็นหลัก แต่ชุดของการอัปเดตเนื้อหาได้ขยายเกมให้มีโหมดเกมที่หลากหลายและแผนที่เฉพาะสำหรับ*แครบเกม*โดยไม่มีการเกี่ยวข้องที่มองเห็นได้ต่อซีรีส์ดังกล่าว

การพัฒนาและการตลาด
------------------

*แครบเกม*ได้รับการสร้างขึ้นครั้งแรกภายในสองสัปดาห์เพื่อตอบสนองต่อความนิยมของละครเรื่อง*สควิดเกม เล่นลุ้นตาย* และได้รับการตั้งชื่อเช่นนี้เพื่อหลีกเลี่ยงจดหมายคำสั่งงดเว้นการกระทำจากเน็ตฟลิกซ์ กระทั่งเมื่อวันที่ 29 ตุลาคม ค.ศ. 2021 *แครบเกม*ได้รับการเผยแพร่ในสตีมสำหรับไมโครซอฟท์ วินโดวส์ เกมดังกล่าวได้รับการเผยแพร่ใน Itch.io สำหรับแมคโอเอสและลินุกซ์ เนื่องจากดานีไม่แน่ใจในความเสถียรเนื่องจากไม่สามารถทดสอบได้ โดยกล่าวว่าฉบับได้รับการเปิดตัวในภายหลังทางสตีมเมื่อวันที่ 16 พฤศจิกายน นับตั้งแต่เปิดตัว *แครบเกม*ได้รับการอัปเดตเนื้อหาซึ่งประกอบด้วยแผนที่ใหม่, เกมมากขึ้น และการปรับแต่งที่ดีขึ้นสำหรับคอมพิวเตอร์หรือความเร็วอินเทอร์เน็ตที่ช้าลง

การตอบรับ
---------

*แครบเกม*ได้รับการตอบรับเชิงบวกจากการเปิดตัวครั้งแรก โดยมีผู้เล่นติดอันดับสูงสุดตลอดกาลกว่า 56,000 คนในสตีม และผู้ชมกว่า 211,000 คนในทวิตช์ ตลอดจนเกมดังกล่าวยังได้รับการเปิดเผยอย่างรวดเร็วในยูทูบ

เมื่อวันที่ 2 พฤศจิกายน ค.ศ. 2021 เอกซ์คิวซี ซึ่งเป็นสตรีมเมอร์ทวิตช์ ได้ประสบกับการโจมตีโดยปฏิเสธการให้บริการแบบกระจายขณะเล่น*แครบเกม* ทำให้เขาต้องตัดการเชื่อมต่อจากอินเทอร์เน็ต สตรีมเมอร์ทวิตช์หลายคนยังประสบกับการโจมตีโดยปฏิเสธการให้บริการแบบกระจาย เช่น โซดาพอปปิน และนิก พอลอม ปัญหาดังกล่าวได้รับการยืนยันโดยดานี ผู้เป็นนักพัฒนา ว่าเกิดจากเครือข่ายที่เกมกำลังทำงานอยู่ ซึ่งทำให้เลขที่อยู่ไอพีของผู้เล่นเป็นแบบสาธารณะ เขาเรียกร้องให้ผู้เล่นไม่เข้าร่วมล็อบบีสาธารณะใด ๆ เพื่อป้องกันการโจมตีโดยปฏิเสธการให้บริการแบบกระจาย กระทั่งปัญหานี้ได้รับการแก้ไขแล้ว

รางวัลที่ได้รับ
---------------

| ค.ศ. | รางวัล | ประเภท | ผล |
| --- | --- | --- | --- |
| 2021 | รางวัลสตีม | ดีกว่ากับเพื่อน ๆ | เสนอชื่อเข้าชิง |
| 2021 | รางวัลทางเลือกการแชต | เกมการแข่งยอดเยี่ยม | ชนะ |

อ้างอิง
-------

1. ↑  Miccoli, Salvatore (7 November 2021). "Crab Game: ecco come scaricare il videogioco gratis sfacciatamente copiato da Squid Game". *justnerd.it* (ภาษาอิตาลี). สืบค้นเมื่อ 9 November 2021.
2. 1 2 3  Grayson, Nathan (5 November 2021). "Netflix just got into video games. It's already playing catch-up with 'Squid Game' fans". *The Washington Post*. สืบค้นเมื่อ 8 November 2021.
3. ↑  White, James (16 November 2021). "Which Battle Royale Game Is Right for Me?". *Collider*. สืบค้นเมื่อ 19 November 2021.
4. 1 2  McWhertor, Michael (2 November 2021). "Squid Game knockoff Crab Game blows up on Steam, Twitch". *Polygon*. สืบค้นเมื่อ 8 November 2021.
5. ↑  Colbert, Isaiah (3 November 2021). "A Squid Game Clone Is Taking Over Twitch". *Kotaku*. สืบค้นเมื่อ 8 November 2021.
6. 1 2  Gerblick, Jordan (29 October 2021). "This Crab Game on Steam would make a great Netflix series". *GamesRadar+*. สืบค้นเมื่อ 9 November 2021.
7. 1 2 3  Polhamus, Blaine (8 November 2021). "Crab Games gets new modes and maps in first content update". *Dot Esports*. สืบค้นเมื่อ 8 November 2021.
8. ↑  Abuelhawa, Laila (3 November 2021). "'Squid Game' Free Knockoff Multiplayer Crab Game Goes Viral". *WMGK*. สืบค้นเมื่อ 10 November 2021.
9. ↑  "Crab Game Content Update 2". *Steam*. 16 November 2021. สืบค้นเมื่อ 19 November 2021.
10. ↑  Kelly, Erron (2 November 2021). "Crab Game is popular and leaking IP addresses". *VentureBeat*. สืบค้นเมื่อ 8 November 2021.
11. ↑  Liang, Lu-Hai (30 November 2021). "Crab Game, Which Is Definitely Not Based On A Korean TV Show, Is At The Tail End Of A Dying Trend". *TheGamer*. สืบค้นเมื่อ 30 November 2021.
12. ↑  Reyes, Jessica (4 November 2021). "How This Squid Game Clone Got xQc Kicked Off The Internet". *SVG.com*. สืบค้นเมื่อ 8 November 2021.
13. 1 2  Polhamus, Blaine (5 November 2021). "Crab Game developer says game is 'safe' after DDoS scare". *Dot Esports*. สืบค้นเมื่อ 8 November 2021.
14. ↑  Polhamus, Blaine (2 November 2021). "Developer of Crab Game warns streamers to 'stay away from public lobbies' to avoid risking DDoS attacks". *Dot Esports*. สืบค้นเมื่อ 8 November 2021.